Document ID: /fineweb-2-swissfilter-quality_10-filterrobots/filtered/00025.jsonl.gz/60

INTERNET JA TELEFON
Meediakanalid
Riiklik uudiste- ja telekanal on SRF/RTS/RTI. Kasulikku infot teede, ilma jms kohta leiab siit. Erinevate ametkondade veebileht aktuaalsete teemadega on ch.ch.
Šveitsi uudised inglise keeles: The Local
Suurimad saksakeelsed ajalehed on Neue Züricher Zeitung, Tagesanzeiger, Der Bund, Luzerner Zeitung jt. Lühiuudised: 20 Minuten
Prantsuse keeles kajastavad uudiseid nt 24 heures, Le Matin ja Le Temps. Lühiuudised: 20 Minutes.
Itaaliakeelseid uudiseid saab lugeda Corriere del Ticino, laRegione.
Igas linnas ja piirkonnas on kohalikud ajalehed nagu Baslerzeitung, Bernerzeitung, Oberländer jt.
Mobiil
Saksakeelses Šveitsis kasutatakse sõna "Natel", mitte saksakeelset sõna "Handy".
Suurimad telekommunikatsiooniteenuste pakkujad on Swisscom, Salt ja Sunrise. Nad pakuvad nii prepaid kui ka lepingulisi mobiilipakette, levinumad on lepingulised lahendused. On ka teisi mobiiliteenuste pakkujaid, eelnevad kolm on aga võrgupakkujad. Nt MBudget, mida pakub Migros, kasutab Swisscomi võrku. Viimane on enamasti parima levialaga, st enamasti hea ühendus ka mägedes.
Mobiilitariife saab võrrelda Comparis lehel. Sobivat prepaid kaarti aitab leida nt Prepaid-Vergleich.
Internet ja televisioon
Swisscom, Salt ja Sunrise pakuvad mobiili, lauatelefoni, interneti ja televisiooni teenust. Olenevalt soovidest tasub kontrollida paketi lahendusi. Internetiteenuse pakkujaid on ka teisi. Olenevalt piirkonnast on valik suurem või väiksem, ühenduse võimalust saab kontrollida firma kodulehel.
Internetihindasid saab võrrelda Comparis lehel.
Šveitsis on kohustuslik raadio- ja televisioonimaks, mida tuleb eraldi maksta. Serafe AG esitab selle kohta arve aastas 365 CHF leibkonna kohta. Esimene arve saabub posti teel, st ennast kuskil registreerima ei pea.
Televisiooni saab vaadata ka televisioonilepinguta internetist, nt Zattoo vahendusel.